stanford-oval/wikipedia huggingface dataset:
Thorvald Oljemark

| Thorvald Oljemark |
| --- | --- |

Henkilötiedot
Syntynyt: 24. maaliskuuta 1900 Sipoo
Kuollut: 25. huhtikuuta 1938 (38 vuotta) Helsinki
Ammatti:  toimittaja, maanviljelijä
Muut tiedot
Järjestö:  Suomen Kansan Järjestö
Hjalmar Thorvald Oljemark (24. maaliskuuta 1900 Sipoo – 25. huhtikuuta 1938 Helsinki) oli suomalainen toimittaja ja maanviljelijä, joka oli Suomen johtavia 1930-luvun kansallissosialisteja ja toinen Suomen Kansan Järjestön perustajista. Hän työskenteli SKJ:n propagandapäällikkönä ja puolueen julkaisemien lehtien päätoimittajana. Nuoruudessaan Oljemark oli perustamassa Sipoon suojeluskuntaa jo 17-vuotiaana, ja osallistui sisällissodan taisteluihin Uudellamaalla.
Elämä > Varhaiset vuodet

Thorvald Oljemarkin vanhemmat olivat Sipoon kirkonkylässä sijaitsevan Båskiksen tilan omistanut Otto Hjalmar Oljemark (1874–1918) ja Maria Sofia Behm (1872–1950). Elokuussa 1917 Borgå gymnasiumissa opiskellut Oljemark oli perustamassa Sipoon suojeluskuntaa. Hieman myöhemmin hänet valittiin sen päälliköksi agronomi Carl Neoviuksen luovuttua tehtävästä. Tammikuun 1918 alussa Oljemark johti suojeluskuntaa Helsingin punakaartia vastaan käydyssä kahakassa.
Sisällissodan käynnistyttyä Oljemark nimettiin Helsingin ja Sipoon suojeluskuntalaisista muodostetun Vihreä pataljoonan esikuntaan. Tammi–helmikuun vaihteessa Oljemark osallistui Keravan taistelun sekä Pellingin retkeen, jonka jälkeen hän yritti siirtyä rintamalinjan yli valkoisten puolelle, mutta joutui lopulta pakenemaan Orrengrundista Suomenlahden jään yli Viroon. Tallinnassa Oljemark liittyi Pellingistä aikaisemmin paenneisiin suojeluskuntalaisiin, jotka matkasivat Riian kautta Danzigiin. Kaupungissa perustettiin saksalaisten varustama Jääkäripataljoona Thesleff, joka laivattiin Hankoon 3. huhtikuuta. Sisällissodan loppuvaiheissa Oljemark osallistui pataljoonan riveissä Länsi-Uudenmaan puhdistuksiin sekä Ahvenkosken taisteluun.
Sodan päätyttyä Oljemark suoritti Kadettikoulun ja palveli muutaman vuoden luutnanttina Lappeenrannassa toimineessa Ratsuväkiprikaatissa. Vakinaisesta palveluksesta erottuaan Oljemark ryhtyi viljelemään isältään perimäänsä tilaa Sipoossa. Otto Hjalmar Oljemark oli kuollut maaliskuussa 1918 haavoituttuaan Pirttisaaressa punaisia vastaan käydyssä kahakassa.
Elämä > Politiikassa

1920–30-lukujen vaihteessa Oljemark vaikutti kommunisminvastaisessa Lapuan liikkeessä, kunnes vuonna 1932 aloitti kansallissosialistista ja juutalaisvastaista kirjallisuutta julkaisseen Kustannus Oy Vasaran toimitusjohtajana Helsingissä. Hän oli myös yhtiön kustantamien Herää Suomi ja Hakkorset -lehtien päätoimittaja. Samana vuonna Oljemark vieraili kahdesti Saksassa tutustumassa natsi-ideologiaan. Oljemark tapasi muun muassa Heinrich Himmleriin, jonka kanssa hän kävi kirjeenvaihtoa vuoteen 1935 saakka. Aatteen ohella heitä yhdisti ammatillinen tausta, sillä Himmler oli koulutukseltaan agronomi.
Toisella matkalla oli mukana myös liikemies Arvi Kalsta, jonka kanssa Olejemark perusti kansallissosialistisen Suomen Kansan Järjestön. Oljemark oli ehdokkaana vuoden 1933 kunnallisvaaleissa, mutta sai Sipoossa vain 15 ääntä. Kustannus Oy Vasaran omistajajärjestelyjen yhteydessä Oljemark otti henkilökohtaisen 100 000 markan lainan, jota hän ei pystynyt maksamaan, vaan joutui yhtiön konkurssin myötä luopumaan Båskiksen tilasta vuonna 1934. SKJ puolestaan hajosi sisäisiin ristiriitoihinsa 1936. Oljemark kuoli vuonna 1938 ilmeisesti tuberkuloosiin.
Näkemyksiä

Oljemark oli kiivas antisemitisti sekä kommunismin ja marxilaisuuden vastustaja. Vuonna 1932 Tapparamies-lehdessä julkaistussa kirjoituksessaan hän väitti marxilaisuuden olevan juutalaisten ”suojelu- ja taistelujärjestö”. Oljemarkin mukaan juutalaiset muodostivat uhan kansallisvaltioille, mutta asiaan ei puututtu, koska sanomalehdistö oli ”juutalaisen suurfinanssin puserruksen alaisena”, eikä näin ollen uskaltanut kirjoittaa esimerkiksi juutalaisten roolista kommunismissa. Oljemark näki myös, että Suomi oli kansainvälisen juutalaisen pääoman vallassa, johon sen olivat ajaneet sosiaalidemokraatit, vasemmistomieliset porvarit sekä vapaamuurarit. Oljemarkin mukaan juutalaisten syntilista oli ”pitkä ja monipuolinen”.
Muuta

Oljemarkin harrastuksiin kuului miekkailu. Helsingin Miekkailijoita edustanut Oljemark voitti säilän Suomen mestaruuden vuonna 1934.
Perhe

Thorvald Oljemarkin puoliso oli ruotsalainen Olga Elisabeth Maria Petersén (1900–1997). Pariskunnalla oli kaksi lasta.
Kirjallisuutta

Andersson, Martin: Hakkorset på vikingaseglet : nazismens kopplingar till Svenskfinland 1932–48.  Sibbo:  tekijä, 2015.  ISBN 978-952-93547-4-0.
Pieter Collen

Pieter Collen (s. 20. kesäkuuta 1980, Gent, Itä-Flanderi, Belgia) on belgialainen jalkapalloilija, joka edustaa Alankomaiden Eredivisiessä pelaavaa Feyenoordia. Collenin pelipaikka on puolustaja.
Ammattilaisuransa kaudella 1997/1998 AA Gentissä aloittanut Collen on pelannut Alankomaissa kaudesta 1999/2000 lähtien ja edustanut nykyisen seuransa lisäksi Vitesseä, NEC Nijmegeniä ja NAC Bredaa. Feyenoordissa Collenin pelipaikka on jäänyt vähiin. Vaikka hän pelasi sen paidassa ensimmäiset ottelunsa jo kaudella 2001/2002, on pääsarjaotteluita rotterdamilaisseurassa kertynyt vasta 12.
Collen debytoi Belgian maajoukkueessa 11. maaliskuuta 2006 pelatussa ottelussa Saudi-Arabiaa vastaan. Tuo ottelu on myös hänen toistaiseksi ainoa maaottelunsa.
Aiheesta muualla

Collen Voetbal Internationalin tietokannassa (hollanniksi)
Collenin kuva, tietoja ja tilastoja (Arkistoitu – Internet Archive) (hollanniksi)
Poble Secin metroasema

Poble Sec on Barcelonan metron linjan 3 asema. Se sijaitsee Poble Secin kaupunginosassa Sants-Montjuïcin alueella.
Poble Secin asema avattiin vuonna 1975 nimellä Parlamento osana silloista 3B-linjaa. Nykyisen nimensä se sai vuonna 1982 linjojen uudelleenjärjestämisen yhteydessä. Aseman sisäänkäynnit sijaitsevat Carrer de Manson ja Carrer de Teodor Bonaplatan kaduilla. Sen laiturit ovat 94 metriä pitkät ja ne sijaitsevat vierekkäin seinän erottamina.
Tulevaisuudessa Poble Secin asema tulee toimimaan myös osana linjaa 2.
Aiheesta muualla

Kuvia tai muita tiedostoja aiheesta Poble Secin metroasema Wikimedia Commonsissa
Poble Secin asema Trens de Catalunya -sivustolla (katalaaniksi)
Tre Kronor -luokka

| Tre Kronor-luokka |
| --- | --- |


Tekniset tiedot
Uppouma:  7 518 t (standardi) 9 347 t (kuormattu)
Pituus:  179,98 m (vesiraja) 181,96 m (kokonaispituus)
Leveys:  16,45 m
Syväys:  5,94 m
Koneteho:  2-akselinen de Laval -turbiinimoottori, johon kytketty 4 kattilaa, 100 000 shp
Nopeus:  33 solmua
Miehistöä:  618
Aseistus
Meritorjunta:  7 x Bofors 152 mm/L53 M/42 -tykkiä 6 x 533 mm torpedoputkea
Ilmatorjunta:  20 x 40 mm ilmatorjuntatykkiä kaksiputkisina asennuksina 7 x 25 mm ilmatorjuntatykkiä yksiputkisina asennuksina
Tre Kronor -luokka oli Ruotsin merivoimien kahden risteilijän muodostama alusluokka.
Taustaa

Toisessa maailmansodassa muuttui Ruotsin meripuolustuksen perusta, jonka muodostivat torpedoyksiköiden tukemat rannikkopanssarilaivat. Muutoksen seurauksena jätettiin tilaamatta kaksi jo suunniteltua Sverige-luokan rannikkopanssarilaivaa. Uuden suunnitelman mukaan tuli muodostaa kaksi laivuetta, joissa kummassakin olisi risteilijä ja neljä hävittäjää sekä tukena neljä moottoritorpedovenettä. Risteilijöissä hyödynnettiin Alankomaiden tilaamat ja Saksan hyökkäyksen jälkeen toimittamatta jääneet 152 millimetrin tykit.
Suunnitelma

Alusten piirustukset hankittiin 1940-1941 Triestestä Italiasta Cantieri Riuniti dell'Adriaticolta. Piirustuksia kuitenkin muutettiin useaan otteeseen ennen tilausten tekemistä. Varhaisissa piirustuksissa alusten pääaseina oli kolme kolmiputkista 152 millimetrin tykkitornia, mutta lopullisissa piirustuksissa oli ainoastaan etukannella yksi kolmiputkinen ja takakannella kaksi kaksiputkista tornia.
Alusten suojana oli 70 millimetrin panssarivyö vesirajassa sekä kaksi 30 millimetrin panssaroitua kantta. Tykkitorneissa oli 50-127 millimetrin panssarointi. Pääaseina olivat seitsemän Boforsin valmistamaa täysautomaattista 152 millimetrin 53 pituuskaliiperin M/1942 -tykkiä, joiden maksimi elevaatio oli 70 astetta. ILmatorjunnan muodostivat 10 kaksiputkista 40 millimetrin tykkiä sekä seitsemän yksiputkista 25 millimetrin tykkiä. Aseistuksen täydensi kaksi kolmiputkista 533 millimetrin torpedopakkaa.
Voimanlähteenä aluksilla oli kaksiakselinen de Laval -turbiinimoottori, joka tuotti 100 000 hevosvoimaa. Tällä saavutettiin 33 solmun maksiminopeus.
Alukset

Alusten suunnitelmiin tehdyt muutokset viivästyttivät tilauksia ja ensimmäinen tehtiinkin vasta 5. helmikuuta 1943 ja toinen 12. helmikuuta. Telakkalakko ja materiaalien toimitusvaikeudet aiheuttivat alusten valmistuksessa vielä runsaasti viiveitä ja ne valmistuivatkin vasta sodan päätyttyä.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Tre Kronor | Götaverken | 27. syyskuuta 1943 | 16. joulukuuta 1944 | 25. lokakuuta 1947 | poistettu palveluksesta 1. tammikuuta 1964 |
| HMS Göta Lejon | Eriksbergs Mekaniska Verkstads, Göteborg | 27. syyskuuta 1943 | 17. marraskuuta 1945 | 15. joulukuuta 1947 | poistettu palveluksesta 1. heinäkuuta 1970 |
Potilasjärjestö

Potilasjärjestö eli potilasyhdistys on yhdistys, joka hyväksyy jäsenikseen ihmisiä, joilla on tietty vamma tai sairaus, ja jonka tarkoituksena on edistää jäsentensä etuja ja kyseisen vamman tai sairauden ehkäisemistä ja hoitoa. Laajemmassa mielessä potilasjärjestöksi sanotaan myös sellaista yhdistystä, joka hyväksyy jäsenikseen potilaiden omaisia tai muita yhdistyksen tarkoituksesta kiinnostuneita. Potilasjärjestöt toimivat vahvasti vapaaehtoisten pyörittäminä, sillä järjestöjen toiminnassa oli vuoden 2003 tietojen mukaan mukana noin 180 000 vapaaehtoista. Palkattuja työntekijöitä eri järjestöillä oli tuolloin yli 32 000.
Polaris Business Park

Polaris Business Parkin rakennukset Vega Castor.
Polaris Business Park on vuonna 2008 valmistunut yrityspuisto Espoon Leppävaarassa. Yrityspuistossa on kolme toimistotaloa ja yksi pysäköintitalo. Viimeisin talo valmistui 2011. Polaris Business Parkin kokonaisuudesta on vielä rakentamatta kaksi rakennusta.
Rakennuksissa on työpisteitä noin 1300 hengelle per talo. Yrityspuisto sijaitsee osoitteessa Itsehallintokuja 6.
Aiheesta muualla

Polar Business Parkin kotisivut
Pieter Sjoerds Gerbrandy

| Pieter Sjoerds Gerbrandy |
| --- | --- |

Alankomaiden pääministeri
 3. syyskuuta 1940 – 24. kesäkuuta 1945  
Monarkki:  Vilhelmiina
Edeltäjä:  Dirk Jan de Geer
Seuraaja:  Willem Schermerhorn
Henkilötiedot
Syntynyt: 13. huhtikuuta 1885
Kuollut: 7. syyskuuta 1961 (76 vuotta)
Ammatti:  juristi
Pieter Sjoerds Gerbrandy (13. huhtikuuta 1885 – 7. syyskuuta 1961) oli hollantilainen oikeustieteilijä ja poliitikko. Hän johti Alankomaiden pakolaishallitusta toisen maailmansodan aikana (1940–1945).
Gerbrandy suoritti oikeustieteen tutkinnon Amsterdamissa 1911, toimi juristina ja oikeustieteen professorina. Hän nousi maansa oikeusministeriksi vuonna 1939 ja pakeni kuningasperheen ja muun hallituksen kanssa natsimiehitystä Lontooseen 1. toukokuuta 1940. Saman vuoden syyskuussa Gerbrandy nimitettiin pääministeriksi ja puolustusvoimien ylipäälliköksi. Hän pysyi yhteyksissä vastarintaliikkeeseen ja loi suhteita liittoutuneisiin. Hän suostutteli vuonna 1945 liittoutuneet pudottamaan lentokoneista ruokaa nälänhädästä kärsineeseen Länsi-Hollantiin. Alankomaiden vapautuksen jälkeen Gerbrandy erosi pääministerin tehtävästä mutta jatkoi vielä politiikassa kansanedustajana vuosina 1948–1958.
Aiheesta muualla

Kuvia tai muita tiedostoja aiheesta Pieter Sjoerds Gerbrandy Wikimedia Commonsissa
Potilasohje

Potilasohjeet ovat terveydenhuollon ammattilaisen  potilaalle tai potilaan verkostolle antamia kirjallisia ohjeita. Ohjeissa voi olla tietoa eri sairauksista, tutkimuksista, hoidoista, toimenpiteisiin valmistautumisesta,  jälkihoidosta, itsehoidosta, toipumisesta, sairauden kulusta, sairauden ennusteesta, sairauden esiintymisestä sekä muistakin asioista.
Potilasohjeet on ensisijaisesti tarkoitettu terveydenhuollon ammattilaisten käyttöön siten, että he ovat ensin tutustuneet potilasohjeeseen, ja sen hyväksyttyään antavat sen potilaalle kirjallisesti tai antavat linkin. Ohjeita on syytä aina täydentää myös suullisella informaatiolla, ja siihen tulee tarpeen mukaan mieluiten aina liittää yksilöllinen potilaskohtainen osuus.
Jos ohjetta käyttää joku muu kuin ohjeen alkuperäinen saaja, on varmistettava omasta hoitopaikasta ja omalta alueelta, että ohje vastaa oman lääkärin tai oman alueen hoitokäytäntöä.
Potilasohjeesta on käytävä selville, kuka tai mikä taho potilasohjeen on laatinut tai mikä taho on potilasohjeen hyväksynyt. Potilasohjeesta on ilmettävä, milloin se on laadittu ja milloin se on saatettu ajan tasalle. Koska potilasohjeet ovat tärkeä osa potilaan hoitoa, niiden sisällöstä päättää ja vastaa viime kädessä hoitava lääkäri. On muistettava, että potilasohje edustaa sen laatineen ihmisen tai tahon sen hetkistä käsitystä asioista. Potilasohjeissa voi olla virheitä. Tutkimustiedon lisääntyessä ja kokemuksen karttuessa tiedot voivat muuttua. Lisäksi potilaat voivat ymmärtää tiedon eri tavoin kuin potilasohjeen laatija on tarkoittanut.
Potilasohjeiden käyttö edellyttää käyttöehtoihin tutustumista ja niiden hyväksymistä. Käyttö on maksutonta. Mikäli potilasohjeen tieto tai ohjeet ovat ristiriidassa vallitsevan ja yleisesti hyväksytyn käytännön, paikallisen käytännön tai etenkin hoitavan lääkärin antamien tietojen tai ohjeiden kanssa, niin potilasohjeen antama tieto tai ohje on toissijainen ja Käypä hoito -suosituksia, yleisesti hyväksyttyä käytäntöä, paikallista käytäntöä ja etenkin hoitavan lääkärin antamaa tietoa on pidettävä oikeana.
Potilasohjeessa ei välttämättä mainita tietolähdettä, mikä johtuu siitä, että tieto ja näkemykset ovat useimmiten peräisin niin monesta eri lähteestä, että useimmiten vaikea yksiselitteisesti ilmoittaa, mihin lähteeseen teksti perustuu. Potilasohjeeseen voi ja useimmiten on syytäkin liittää yksi tai muutama lähdeviite.
Potilasohje annetaan yleensä siinä vaiheessa, kun diagnoosi eli taudinmääritys on ainakin alustavasti tehty. Potilasohjeen voi antaa myös silloin, kun potilas esimerkiksi itse epäilee itsellään tai läheisellään olevan jokin sairaus.
Potilasohjeet on yleensä laadittu jonkun voimassa olevan virallisen ICD-10:n tai DSM-IV:n mukaisen sairauden tai sairausryhmän mukaisesti otsikoiden.
Laki terveydenhuollon ammattihenkilöistä 28.6.1994/559 Lääkärin ja hammaslääkärin erityiset oikeudet ja velvollisuudet 22§ Taudinmäärityksestä ja oikeudesta määrätä lääkkeitä: Laillistettu lääkäri päättää potilaan lääketieteellisestä tutkimuksesta, taudinmäärityksestä ja siihen liittyvästä hoidosta.
Perimeter Aviation

| Perimeter Aviation |
| --- | --- |

 IATA: 4B  –  ICAO: PAG 
Kutsukoodi:  PERIMETER
Perustettu:  1960
Laivaston koko:  33
Kohteiden määrä:  21
Solmukohdat:  Winnipeg James Armstrong Richardsonin kansainvälinen lentoasema
Kotipaikka:  Winnipeg, Manitoba
Kanta-asiakasohjelma:  Passport Points
Yhtiön sivut:  Yhtiön kotisivut
Perimeter Aviation on Kanadassa, Manitoban provinssissa, Winnipegin kaupungissa sijaitseva lentoyhtiö. Yhtiön kotikenttänä toimii Winnipegin kansainvälinen lentoasema. Kaikkiaan yhtiöllä on 21 reittikohdettä Manitobassa ja Ontariossa. Yhtiöllä on myös lentokoulutustoimintaa ja se myös suorittaa sairaankuljetuslentoja (MEDEVAC).
Perimeter Aviation Metro II laskeutumassa Winnipegiin.
Perimeter Aviation Metro II.
Perimeter Aviation Merlin III.
Kohteet

Perimeter lentää seuraaviin reittikohteisiin (päivitetty maaliskuussa 2009):
Kohteet > Manitoba

Berens River (Berens Riverin lentoasema)
Brandon (Brandonin lentoasema)
Brochet (Brochetin lentoasema)
Cross Lake (Cross Laken (Charlie Sinclair Memorial) lentoasema)
Dauphin (Dauphinin lentoasema)
Garden Hill (Island Lake, Island Laken lentoasema)
Gods Lake Narrows (Gods Lake Narrowsin lentoasema)
Gods River (Gods Riverin lentoasema)
Lac Brochet (Lac Brochetin lentoasema)
Lynn Lake (Lynn Laken lentoasema)
Norway House (Norway Housen lentoasema)
Oxford House (Oxford Housen lentoasema)
Red Sucker Lake (Red Sucker Laken lentoasema)
St. Theresa Point (Wasagamack First Nation, St. Theresa Pointin lentoasema)
Shamattawa (Shamattawan lentoasema)
Tadoule Lake (Tadoule Laken lentoasema)
Thompson (Thompsonin lentoasema)
Winnipeg (Winnipeg James Armstrong Richardsonin kansainvälinen lentoasema)
York Landing (York Landingin lentoasema)
Kohteet > Ontario

Pikangikum First Nation (Pikangikumin lentoasema)
Sandy Lake First Nation (Sandy Laken lentoasema)
Laivasto

Perimeter Aviationin laivasto koostuu seuraavista lentokoneista (päivitetty: elokuussa 2009):
| Lentokone | Lentokoneiden määrä | Viitteet |
| --- | --- | --- |
| Aero Commander 500 | 1 | (Rockwell 681 Hawk Commander) |
| Beechcraft Baron 55 | 2 |  |
| Beechcraft Model 99 | 2 |  |
| Beechcraft Duke | 1 | (B60) |
| Beechcraft Travel Air | 3 | (2 - D95A, E95) |
| De Havilland Canada Dash 8 | 2 | (DHC-8-102) ja (DHC-8-106) |
| Fairchild Swearingen Metroliner | 20 | (4 - SA227-AC, 1 - SA226-AT, 15 - SA226-TC) |
| Swearingen Merlin | 1 | (SA226-T) |
| Hawker 800 | 1 |  |
Pieter Weening

| Pieter Weening |
| --- | --- |
 Pieter Weening Ranskan ympäriajossa 2007.
Henkilötiedot
Syntynyt: 5. huhtikuuta 1981 (ikä 43)
Kansalaisuus:   Alankomaat
Pyöräilijä
Pituus:  186 cm
Paino:  68 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2004–2011 2012–2015 2016–2019 2020:  Rabobank Orica-GreenEDGE Roompot Oranje Peloton Trek-Segafredo
Suurimmat voitot
 Ranskan ympäriajo, etappi Italian ympäriajo, 2 etappia Puolan ympäriajo 2013 
 Tiedot päivitetty: 5. helmikuuta 2021 
Aiheesta muualla
www.pieterweening.nl
Pieter Weening (s. 5. huhtikuuta 1981 Harkema) on alankomaalainen maantiepyöräilijä.
Weening aloitti ammattilaisuransa Rabobank-tallissa 2004. Hän voitti vuoden 2005 Ranskan ympäriajon vuoristossa ajetun 8. etapin kukistamalla irtiottokumppaninsa Andreas Klödenin ennätyksellisen pienellä 0,0002 sekunnin erolla. Samana vuonna Weening voitti kuudennen osuuden Puolan ympäriajossa ja sijoittui kokonaiskilpailussa toiseksi. Vuonna 2009 hän voitti kolmannen etapin Itävallan ympäriajossa. Vuonna 2011 hän oli Tour de Romandiessa kuudes ja voitti Italian ympäriajossa viidennen osuuden.
Weening siirtyi kauden 2012 alkaessa Orica-GreenEDGE-joukkueeseen. Hän sijoittui 2013 toiseksi Tour de Langkawi -etappikilpailussa ja kuudenneksi Baskimaan ympäriajossa. Hän voitti Puolan ympäriajon kokonaiskilpailun 13 sekunnin erolla Jon Izagirreen. Vuonna 2014 hän voitti Italian ympäriajossa yhdeksännen etapin ja Giro della Toscana -kilpailun.
Kausilla 2016–2020 Weening edusti Roompot Oranje Peloton -tallia. Hän voitti vuoden 2016 Norjan ympäriajon kokonaiskilpailun ja toisen etapin. Sveitsin ympäriajossa hän voitti kuudennen etapin. Vuonna 2017 hän voitti Tour de Yorkshiren mäkikirikilpailun. Norjan ympäriajossa hän voitti kolmannen etapin ja sijoittui kokonaiskilpailussa kolmanneksi. Saman vuoden Itävallan ympäriajossa hän voitti mäkikirikilpailun. Hän sijoittui 2018 toiseksi Kroatian ympäriajossa ja voitti viidennen etapin Itävallan ympäriajossa.
Viimeisellä ammattilaiskaudellaan 2020 Weening kilpaili Trek-Segafredossa.
Weeningin pituus on 186 cm ja paino 68 kg.
Aiheesta muualla

Virallinen kotisivu (hollanniksi)
Playboy (Ann-Christinen kappale)

| Playboy> Kappaleen tiedot |
| --- | --- |
Esittäjä(t):  Ann-Christine
Säveltäjä(t):  Ossi Runne
Sanoittaja(t):  Ossi Runne
Euroviisutiedot
Vuosi:  1966
Maa:  Suomi
Kieli:  Suomi
Sijoitus:  jaettu 10. sija.
Pisteet:  7 pistettä
Muuta:  Kapellimestarina ensimmäistä kertaa Ossi Runne
Playboy on Ann-Christinen kappale, jolla hän edusti Suomea vuoden 1966 Eurovision laulukilpailussa. Tyylilajiltaan kappale on vauhdikas popiskelmä. Kappaleen oli säveltänyt ja sanoittanut Ossi Runne, joka toimi myös kappaleen kapellimestarina. Tämä oli kaikkiaan 22 kertaa Suomen euroviisuesitystä johtaneen Runteen debyytti tässä tehtävässä.
Kappale sai kilpailussa seitsemän pistettä ja sijoittui jaetulle kymmenennelle sijalle.
Playboy-kartano

| Playboy-kartano> Playboy Mansion |
| --- | --- |
 Playboy-kartano länsipuolelta
Osoite:  10236 Charing Cross Road, Los Angeles, Kalifornia, U.S
Koordinaatit:  34°4′35.00″N, 118°25′46.65″W
Valmistumisvuosi:  1927
Suunnittelija:  Arthur R. Kelly
Omistaja:  Hugh Hefner
Huoneistoala:  29
Tilavuus:  2,042.7 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Playboy-kartano on Playboy-lehden perustaja Hugh Hefnerin koti. Se sijaitsee Holmby Hillsin alueella Los Angelesissa, Kaliforniassa, lähellä Beverly Hillsiä. Kartano tuli kuuluisaksi 1970-luvulla median kautta, kun reportterit kiinnostuivat Hefnerin suuresta kumppanimäärästä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Playboy Mansion
Polaroid

| Polaroid Corporation |
| --- | --- |

Perustettu:  1937
Toimitusjohtaja:  Scott W. Hardy
Kotipaikka:  Minnetonka, Minnesota, Yhdysvallat
Toimiala:  Valokuvausvälineiden valmistus
Tuotteet:  Kamerat valokuvausvarusteet
Kotisivu:  www.polaroid.com
Infobox OKVirheellinen NIMI-arvo: 
Polaroid Corporation on yhdysvaltalainen Edwin H. Landin vuonna 1937 perustama valokuvausalan yritys. Yhtiön tunnetuimpia tuotteita olivat sen vuonna 1948 markkinoille tuomat pikakamerat. Ne olivatkin päätuote aina vuoteen 2008, jolloin yhtiö lopetti niiden tuotannon kokonaan. Toimintansa yhtiö aloitti kuitenkin valmistamalla polarisoivia aurinkolaseja. Lokakuussa 2001 yhtiö haki konkurssisuojaa. Yhtiön varat ja tuotemerkki Polaroid siirrettiin uudelle yhtiölle. Uusi yhtiö jatkoi nimellä Polaroid Corporation valmistaen kameroita vuoteen 2007. Pikakameroihin tarvittavan filmin valmistamisen se ilmoitti lopettavansa vuonna 2009. Yhtiön ongelmien taustalla oli sen kyvyttömyys ennakoida digitaalisen valokuvauksen läpimurtoa ja vastata sen tuomiin muutoksiin.
Polaroid voitti vuonna 1986 Kodakia vastaan käymänsä patenttiriidan, minkä seurauksena Kodak vetäytyi pikakameramarkkinoilta.
Polaroidin yksi kaupallisesti epäonnistuneista keksinnöistä oli Polavision-niminen pikakehitteinen elokuva. Se tuotiin kalliin kehittelytyön tuloksena markkinoille juuri, kun magneettiseen videonauhaan perustuva kuvatallennus valtasi alaa.
Polaroid oli ensimmäisten joukossa valmistamassa digitaalisia kameroita vuonna 1996, mutta sen markkinaosuus ei kohonnut suureksi.
Itävaltalainen yrittäjä aloitti Polaroid-kameroiden tuotannon jälleen vuonna 2010.
Polaroidilla on ollut vaikeuksia myös oman tuotemerkkinsä hallinnassa. Vuoden 2001 konkurssisuojan yhteydessä Polaroid-tuotemerkki lisensoitiin Petters Group Worldwide -nimiselle yritykselle, joka osti tuotemerkin itselleen 2005. Kolme vuotta myöhemmin Petters Group hakeutui konkurssiin FBI:n tutkittua sitä ja todettua yrityksen pyramidihuijaukseksi. Vuonna 2009 ryhmä sijoittajia osti Polaroid-tuotemerkin ja perusti sitä lisensoimaan PLR IP Holdings -yhtiön.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut
Save Polaroid
Polaroid uusi aine, joka on alistanut valon valtansa alle, Seura, 23.08.1939, nro 34, s. 10, Kansalliskirjaston digitaaliset aineistot
Peltomaitikka

| Peltomaitikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Näivekasvit Orobanchaceae
Suku::  Maitikat Melampyrum
Laji::  arvense
Kaksiosainen nimi
 Melampyrum arvense  L. 
Katso myös
   Peltomaitikka Wikispeciesissä   Peltomaitikka Commonsissa 
Infobox OKNimi-testi OK: 
Peltomaitikka (Melampyrum arvense) on yksivuotinen, puoliloisena elävä kasvi. Suomessa laji on erittäin uhanalainen ja luonnonsuojeluasetuksella rauhoitettu.